Ego Galterus Dei gratia Lingonensis Episcopus presentibus et futuris notum facio donasse me Ecclesie sancti Stephani dyuionensis quicquid habebam in Ecclesia sancti Petri de Miribello, in Ecclesia sancti Martini de Quintiniaco, in Ecclesia sancti Mauricii de Siriciaco, in Ecclesia sancti Aniani de Aqueductu et capella eius de Asneriis, nichilque me in eis, seu in illarum capellariis retinuisse, excepto dumtauxat quod si quilibet earumdem capellanus de iusticia fracta comprobatus fuerit, pro capitali si tante ut maioris quantitatis sit, decem solidos per manum iam dicte Ecclesie dyuionensis restituet et pro emenda, Episcopo Lingonensi quinque solidos persolvet. Hanc nostram donationem Hugo venerabilis Archidiaconus noster, Johannes item Dyuionensis et Constantinus Besuensis nostri decani, bono animo laudaverunt et quicquid iuris in supra dictis parochialibus ecclesiis habebant, predicte ecclesie sancti Stephani Dyuionensis libere dederunt et concesserunt. Justa nostre donationis cartula perpetua stabilitate fulciatur et sigilli nostri auctoritate eam communire et testium annotatione roborare curavimus. Testes sunt Hugo, Girardus lingonensis archidiaconus, Galterius Trecensium, lingonensis canonicus, Belinus capellarius meus, Parisius de Gemellis. Item de eodem et de cura dictarum ecclesiarum. Ego Galterius Dei gratia Lingonensis Episcopus videns et considerans Ecclesiam sancti Stephani Dyuionis temporalibus subsidiis plurimum indigere, indigencie illius compassus, decreui apud me de redditibus nostris eam aliquatenus ampliare. Quamobrem, accersiens ad me Hugonem de Riueria, venerabilem Archidiaconum nostrum et decanos nostros S. dyuionensem et C. Besuensem, communicato ipsorum consilio, pari assensu et communi voluntate, libere dedimus et concessimus prefate Ecclesie Dyvionis quitquid habebamus uel tenebamus in Ecclesia sancti Petri de Miribello, in Ecclesia sancti Martini de Quintiniaco, in Ecclesia sancti Mauritii de Syriciaco, in Ecclesia sancti Aniani de Aqueductu et capella eius de Asneriis, statuentes videlicet ut quicumque Ecclesie sancti Stephani dyuionensis, perpetuis deinceps temporibus, albas extiterit, predictarum parochialium ecclesiarum beneficia omnia et omnes redditus integre possideat, curam quoque earumdem, remota omni calumpnia, habeat, et quibuscumque voluerit sacerdotibus, curam et administrationem distribuat seu committat. Preterea supradictas parochiales Ecclesias seu earumdem capellanos a sydono et a quelibet exactione liberos deinceps et immunes esse decernentes, sepedicte Ecclesie Beati Stephani iuri et dominio omnimodis mancipauimus, excepto dumtaxat quod si quisque earumdem capellanus de iusticia fracta comprobatus fuerit, pro capitali si tante ut maioris quantitatis sit, decem solidos per manum iamdicti Abbatis restituet et pro emenda Episcopo Lingonensi quinque tummodo solidos persolvet. Et ut nostra constitutio, omni sequenti tempore, rata et inconuulsa permaneat, studuimus presentem cartulam et sigilli nostri auctoritate conmunire et testium annotatione roborare. Testes sunt Hugo, Girardus lingonensis Archidiaconus, Galterius lingonensis Canonicus, Belinus capellarius meus, Parisius de Gemellis.